Η **ΡΤΣ Βίντζεφ Λοτζ** (πολωνικά: RTS Widzew Łódź) είναι πολωνικός ποδοσφαιρικός σύλλογος με έδρα το Λοτζ. Ο σύλλογος ιδρύθηκε το 1910. Τα επίσημα χρώματά του είναι το κόκκινο και το λευκό, εξ ου και τα παρατσούκλια *Czerwona Armia* (Κόκκινος Στρατός) και *Czerwono-biało-czerwoni* (Κόκκινοι-λευκοί-κόκκινοι).

Ιστορία
-------

Ο σύλλογος ιδρύθηκε το 1910 ως *Towarzystwo Miłośników Rozwoju Fizycznego Widzew* (προφέρεται: [Τοβαζίστβο Μιουοσνίκουφ Ροζβόγιου Φιζιτσνέγκο Βίντζεφ], «Εταιρεία Φιλάθλων Φυσικής Ανάπτυξης του Βίντζεφ»).

Μετά τον Α΄ Παγκόσμιο Πόλεμο, ο σύλλογος επαναδραστηριοποιήθηκε το 1922 ως *Robotnicze Towarzystwo Sportowe Widzew Łódź* (Εργατική Αθλητική Ένωση Βίντζεφ Λοτζ).

Η Βίντζεφ έχει κερδίσει 4 Πρωταθλήματα Πολωνίας (1981, 1982, 1996 και 1997) και 1 Κύπελλο Πολωνίας (1985).

Μετά την κατάκτηση του πρωταθλήματος το 1982, 14 χρόνια αργότερα, το 1996, η ομάδα κατάφερε να κερδίσει το Πρωτάθλημα Πολωνίας μετά από μια σεζόν ρεκόρ για άλλη μια φορά. Κατά τη διάρκεια της επιτυχημένης σεζόν του 1996, η Βίντζεφ δέχθηκε μόνο 22 γκολ σε 34 αγώνες. Εκείνη τη σεζόν καμία άλλη ομάδα στο πρωτάθλημα δεν είχε τόσο δυνατή άμυνα. Αλλά και η επίθεση εκείνη τη χρονιά ήταν εξαιρετική σημειώνοντας 84 γκολ και εξασφαλίζοντας συνολικά 88 πόντους. Χάρη στην εξαιρετική εμφάνιση του Βόζνιακ, η ομάδα παρέμεινε αήττητη για όλη τη σεζόν.

Την επόμενη σεζόν, 1996–1997, η ομάδα είχε επίσης μια εξαιρετική σεζόν. Στο τέλος ανταμείφθηκε με την κατάκτηση του Πρωταθλήματος Πολωνίας για συνεχόμενη φορά. Για άλλη μια φορά η άμυνα εξασφάλισε ένα σταθερό αποτέλεσμα με 74 γκολ υπέρ και 21 κατά.

Έχει εμφανιστεί σε 117 αγώνες σε ευρωπαϊκά κύπελλα, εκ των οποίων κέρδισε τους 42. Η Βίντζεφ απέκλεισε τη Μάντσεστερ Γιουνάιτεντ από το Κύπελλο ΟΥΕΦΑ 1980-1981, αν και το μεγαλύτερο επίτευγμά τους ήταν όταν έφτασε στον ημιτελικό του Κυπέλλου Πρωταθλητριών Ευρώπης 1982-83, αποκλείοντας στη συνέχεια την 3 φορές νικήτρια Λίβερπουλ στην πορεία.

### Πρόσφατη ιστορία

Το νέο γήπεδο
Στην αρχή της σεζόν 2007-2008, η Βίντζεφ αγοράστηκε από έναν από τους πλουσιότερους άνδρες στην Πολωνία – τον Σιλβέστερ Τσάτσεκ (Sylwester Cacek).

Τον Ιανουάριο του 2008, ενώ έπαιζε στην 1 Λίγκα, η Πολωνική Ποδοσφαιρική Ομοσπονδία αποφάσισε ότι η Βίντζεφ Λοτζ έπρεπε να υποβιβαστεί λόγω της εμπλοκής τους σε σκάνδαλο διαφθοράς. Ωστόσο, η ομάδα έγινε πρωταθλήτρια εκείνη τη σεζόν και της επετράπη να παραμείνει στη δεύτερη κατηγορία, η οποία μετονομάστηκε σε Πρώτη Κατηγορία (1 Λίγκα) πριν από την έναρξη της σεζόν 2008-09. Παρά την αφαίρεση έξι βαθμών ως ποινή, η Βίντζεφ κατάφερε να αναδειχθεί ξανά πρωταθλήτρια και τελικά προβιβάστηκε στην Εκστρακλάσα. Συνολικά, η Βίντζεφ έπαιξε 35 σεζόν στο υψηλότερο επίπεδο πριν υποβιβαστεί τη σεζόν 2013–14.

Λόγω οικονομικών προβλημάτων, η Βίντζεφ τερμάτισε τελευταία στο τέλος της σεζόν 2014–15 της 1 Λίγκα. Στη συνέχεια, ο σύλλογος διοικούσε ο Σιλβέστερ Τσάτσεκ χρεοκόπησε.

Οι ντόπιοι επιχειρηματίες Μάρτσιν Φέρντζιν (Marcin Ferdzyn) και Γκζέγκος Βαρανέτσκι (Grzegorz Waranecki) αποφάσισαν να δώσουν στην ομάδα ερασιτεχνικό καθεστώς ως μια νέα ένωση με την ονομασία *Stowarzyszenie Reaktywacja Tradycji Sportowych Widzew Łódź* (Ένωση Επανενεργοποίησης των Αθλητικών Παραδόσεων της Βίντζεφ Λοτζ*)*, που συνένιζε την παράδοση της παλιάς ΡΤΣ Βίντζεφ Λοτζ. Η νέα ένωση εγγράφηκε σε πολωνικό δικαστήριο στις 2 Ιουλίου 2015 και μέσα σε λίγες εβδομάδες από το καλοκαίρι του 2015 κατάφεραν να βρουν τον νέο προπονητή, Βίτολντ Ομπάρεκ (Witold Obarek) και να συγκεντρώσουν ένα νέο ρόστερ, το οποίο ξεκίνησε τη σεζόν 2015-16 στην πέμπτη κατηγορία του πολωνικού ποδοσφαίρου. Στην πρώτη της σεζόν στην 4 Λίγκα, η Βίντζεφ κέρδισε την άνοδο. Τη σεζόν 2016–17, τερμάτισε στην τρίτη θέση στην 3 Λίγκα, πίσω από τους Ντρβέντσα Νόβε Μιάστο Λουμπάφσκιε και ΛΚΣ Λοτζ, αλλά την επόμενη σεζόν πέτυχε την άνοδο στην 2 Λίγκα. Τη σεζόν 2018–19 τερμάτισε στην πέμπτη θέση με 55 βαθμούς. Τη σεζόν 2021–22, τερμάτισε στη 2η θέση, έναν βαθμό μπροστά από την Άρκα Γκντίνια και επέστρεψε στην Εκστρακλάσα για πρώτη φορά από τη σεζόν 2013–14.

Επιτεύγματα
-----------

### Εγχώρια

Οι Ultras της Βίντζεφ
* **Εκστρακλάσα**:
	+ **Νικητές (4)**: 1980–81, 1981–82, 1995–96, 1996–97
	+ **2η θέση (7)**: 1976–77, 1978–79, 1979–80, 1982–83, 1983–84, 1994–95, 1998–99
* **1 Λίγκα (2η κατηγορία)**:
	+ **Νικητές (3)**: 2005–06, 2008–09, 2009–10
* **Κύπελλο Πολωνίας:**
	+ **Νικητές (1)**: 1985
* **Σούπερ Καπ Πολωνίας:**
	+ **Νικητές (1)**: 1996
	+ **Φιναλίστ (1)**: 1997
* **Λιγκ Καπ Πολωνίας:**
	+ **Φιναλίστ (1)**: 1977

### Ευρώπη

* **ΟΥΕΦΑ Τσάμπιονς Λιγκ**:
	+ **Ημιτελικά (1)**: 1982–83
* **Κόπα ντελ Σολ**:
	+ **Φιναλίστ (1)**: 2013

### Ομάδα νέων

* **Πρωτάθλημα Πολωνίας Κ-19**:
	+ **2η θέση**: 1995
	+ **3η θέση**: 1936, 1937, 1997

Οπαδοί
------

Η Βίντζεφ έχει μια από τις μεγαλύτερες βάσεις οπαδών στην Πολωνία με κλαμπ οπαδών σε όλη τη χώρα. Ο μεγαλύτερος αντίπαλος της είναι η ΛΚΣ Λοτζ. Η Λέγκια Βαρσοβίας είναι επίσης μεγάλος αντίπαλος, που προκύπτει από το γεγονός ότι υπήρχαν συχνοί αγώνες τίτλου μεταξύ των δύο συλλόγων. Η ΓΚΣ Μπεουχάτουφ είναι ο τρίτος μεγαλύτερος αντίπαλος της Βίντζεφ. Οι οπαδοί τους διατηρούν φιλικές σχέσεις με οπαδούς των Ρουχ Χόζουφ, Ελάνα Τόρουν, ΚΚΣ 1925 Κάλις, Βίσλα Κρακοβίας και ΤΣΣΚΑ Μόσχας.

Παραπομπές
----------

1. ↑  «Widzew Łódź – Profile». *worldfootball.net* (στα Αγγλικά). Ανακτήθηκε στις 22 Δεκεμβρίου 2020.
2. ↑  «Rekordowo mistrzowski sezon 1995–1996». *widzew.com* (στα Πολωνικά). Αρχειοθετήθηκε από το πρωτότυπο στις 25 Οκτωβρίου 2020. Ανακτήθηκε στις 22 Δεκεμβρίου 2020.
3. ↑  «Andrzej Woźniak Profile». *BonusCodes* (στα Γερμανικά). Ανακτήθηκε στις 29 Δεκεμβρίου 2020.
4. ↑  «Widzew Lodz - tables & standings Ekstraklasa 1996/1997 season, statistics, results, fixtures and more from Tribuna.com». *Tribuna.com*. Ανακτήθηκε στις 22 Δεκεμβρίου 2020. [*νεκρός σύνδεσμος*]
5. ↑  Historia Widzewa
6. ↑  Jest nowy Widzew! Reaktywacja Tradycji Sportowych Widzew Łódź
7. ↑  «Widzew w Ekstraklasie». *90minut.pl* (στα Πολωνικά). 22 Μαΐου 2022. Ανακτήθηκε στις 22 Μαΐου 2022.
8. ↑  «WidzewToMy - Oficjalny portal kibiców Widzewa Łódź».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βίντζεφ Λοτζ** |

* Επίσημος ιστότοπος (πολωνικά)
* Βίντζεφ Λοτζ στο www.90minut.pl (πολωνικά)

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Πολωνία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305022908
* LCCN: n2013047486

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Widzew Łódź  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |